**Татар гомуми белем бирү оешмаларында укучылар өчен татар әдәбиятыннан олимпиада сорауларына җаваплар**

**(мәктәп туры, 2021-2022 уку елы) 9 нчы сыйныф**

**Максималь балл – 50 балл**

1. **Теоретик бирем (10 балл).**

1. Узган елларда үткәннәрне искә төшерегез һәм лирик төргә хас үзенчәлекләрне языгыз. Аның нинди жанрларын беләсез? **Лирик төр хис-кичерешкә нигезләнә. Ул лирик герой тарафыннан бәян ителә. Вакыйгалар теге яки бу хис-кичереш тууга сәбәп булып килә. Лирикада тел-сурәтләү чаралары актив, аларга эчке мәгънә йөкләнә. Лирик әсәр тезмә формада иҗат ителә. Гражданлык лирикасы, сәяси лирика, күңел лирикасы, фәлсәфи лирика, пейзаж лирикасы төп жанрлары булып тора һ.б.**

1. **Әдәби текст белән эш (30 балл).**

Күңелдә калмады тынгы-тәкате,

Тәнендә калмады сабры-куәте.

Теле сүзне, кулы эшне онытты,

Дивана тик юлын чүлләргә тотты.

Яланнарда тәмам туптай йөгерде,

Авыр хистән дуга кебек бөгелде.

1. Әлеге өзек кайсы әсәрдән? Авторы кем? (2 балл). **Котб “Хөсрәү вә Ширин”**

2. Әсәрнең жанрын билгеләгез (2 балл). **Дастан**

3. Әсәрнең төп идеясе нинди? (5 балл). **Автор сөю хисен зурлый, олы мәхәббәт кешене рухи баета да, газапка да сала ала дип раслый.**

4. Әсәрдәге геройларга нинди сыйфатлар хас? Характеристика бирегез (5 балл).

5. Аларның эчке дөньясын сурәтләгәндә язучы нинди алымнардан файдалана? (6 балл). **Психологик анализ, табигать күренешләре белән параллельләр, троплар куллана.**

6. Әсәр әдәбиятның кайсы чорына карый? (5 балл). **Алтын Урда чорына карый.**

7. Өзектә нинди тел-сурәтләү чараларыннан файдаланыла? (5 балл)**. Гипербола, чагыштыру.**

1. **Иҗади бирем (10 балл).**

“Минем әдәби идеалым” темасына 30 җөмләдән торган инша языгыз (10 балл).